paragraph_text: Josip (Bepo) Diminić (Sveti Lovreč Labinski, 17. lipnja 1937. – Labin, 17. svibnja 2019.) bio je hrvatski kipar i grafičar. Bio je profesor kiparstva na Pedagoškom fakultetu u Rijeci. U drvu, kamenu, bronci i obojenoj plastici u početku oblikuje stiliziranu asocijativnu, često erotičnu skulpturu. Od 1980. priklanja se figuraciji i radi keramoskulpture tematski vezane uz ptice, često antropomorfnih oblika. Izveo je spomenike i parkovne skulpture u Labinu, Rijeci, Karlovcu i dr. Objavio više grafičkih mapa. Suosnivač je mnogih hrvatskih likovnih manifestacija i izložaba<ref> od čega se posebno ističe Mediteranski kiparski simpozij iz kojeg je nastao Park skulptura Dubrova kraj Labina.